Pidu peetud, pooled lapsed läinud, kausid kandikud tühjad, puhtaks pestud ja kappi pandud  Taldrikud tassid ja klaasid, kahvlid noad ja lusikad, mis kraanikausi ääres pesemist palusid, on ka puhtaks solgutatud ja laisaliisu peal seatud  Tassid, mis ise kööki minna ei tahtnud, on veel söögitoas laual vett ihkamas  Kuna nendest tassidest, mis tuppa lauale unustatud on, miskit rokka joodud pole, saab nad ka lihtsalt puhtaks, kui keegi nad kokku kolistab ja  kööki tassib  Mina tegin endale küpsetamise koristamise ja söömisega liiga ning olen täna justkui tõbine  Tütreke oli hommikul kenasti köögi soojaks kütnud, puhtad veed kaussidesse pannud ja siis oli hea seal lobistada  Toss sai aga mul ruttu otsa seal lobistades  Kas pojakesele sünnipäev meeldis ei tea, magas viimase momendini, kargas enne bussi lahkumist riietesse ja läinud need lapsed olidki  Liipasin veel bussijaama neid saatma, lapsed mõtlesid, et nad miskit maha unustasid, kui  väravast välja koperdasin  Tütreke sättis kenasti mulle kampsunit ümber õlgade, et emmeke ei külmetaks väljas tuule käes  Kui buss ette sõitis otsustasin, et nüüd pole mind sinna bussijaama rohkem vaja ja hakkasin koju tagasi lonkama, samal ajal tormas toast välja mu noorem tütar, kellel käes vennale sünnipäevaks maalitud kruus ja kauss, vanem vend ja õde seisid veel linnasõitjatega bussiukse ees järjekorras ja nii jõudsid nad ka unustatud nõud kotti pakkida.  Võtsin endale kummelitee tassi  ja pudrukausi üles ja põssutan oma toas nagu võitlusest väsinud elukas haavu lakkumas;)  Homme algab jälle uus nädal, töönädal, sügisenädal….